《钓台 其一》
清代·戴敦元

统易绍先帝，交难留故人。名州亦多事，垂钓竟终身。

天象许为客，云台无此臣。逸民存旧传，东汉俗还淳。

作者简介：戴敦元（1767—1834），字金溪，号吉旋，浙江开化人。清代官员，学者。幼时阅书过目不忘，有神童之称。乾隆五十八年进士，由刑部主事累迁刑部尚书。官刑部十年，专治刑狱，于律例罅漏之处，数奏请更定，卒谥简恪。有《戴简恪公遗集》。